《山行乡友遗五言》
宋代·卫宗武

一雨如膏沐，秋山为我容。
谁云乏神秀，遐想犹岱宗。
绝无喜仅有，畴列兹群峰。
缭绕若仙城，花但无芙蓉。
幽香含桂菊，积翠浮杉松。
生平嗜林谷，不厌来辙重。
几蹑灵运屐，屡扶张骞筇。
鹭朋与鸥侣，足为谈笑供。
折简不可招，欠致人中龙。
毫端具造化，物象工陶鎔。
吟思方渊渟，风挠鸣淙淙。
佳章忽在前，撩动此兴浓。
君胡倦一出，嘲咏乃不傭。
且勤远致馈，与客叨飧饔。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。